
Grozījumi Augstskolu likumā
Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.; 2017, 90., 236. nr.; 2018, 36., 132., 216. nr.; 2019, 240. nr.; 2020, 80.B, 208., 223. nr.; 2021, 79.A, 110., 118., 121.B, 221.A nr.; 2022, 69., 111.A, 144., 187. nr.; 2023, 30.A, 123., 241., 247. nr.; 2024, 62., 120.A, 217. nr.; 2025, 67.A nr.) šādus grozījumus:
1. Papildināt 55. panta pirmās daļas pirmo teikumu pēc vārda "grāda" ar vārdiem "grāda un profesionālās kvalifikācijas".
2. Aizstāt 55.1 panta otrās daļas 7. punktā vārdus "grāds vai profesionālā kvalifikācija" (attiecīgā locījumā) ar vārdiem "grāds, grāds un profesionālā kvalifikācija vai profesionālā kvalifikācija" (attiecīgā locījumā).
3. 56. pantā:
aizstāt 1.1 daļas pirmajā teikumā vārdus "pirmā un otrā cikla" ar vārdiem "pirmā, otrā un trešā cikla";
izslēgt trešajā daļā vārdus "gala un".
4. 57. pantā:
papildināt piekto daļu ar teikumu šādā redakcijā:
"Pilna laika trešā cikla studiju apjoms vienā gadā var būt ne lielāks kā 66 kredītpunkti.";
aizstāt septītajā daļā vārdus "Pirmā, otrā un trešā cikla" ar vārdiem "Īsā cikla, pirmā, otrā un trešā cikla".
5. 58. pantā:
izteikt panta nosaukumu šādā redakcijā:
"58. pants. Valsts pārbaudījumi";
aizstāt pirmajā daļā vārdu "gala" ar vārdu "valsts"; 
papildināt pantu ar 2.1 daļu šādā redakcijā:
"(21) Studiju programmas profesionālās kvalifikācijas iegūšanai noslēdzas ar profesionālās kvalifikācijas eksāmenu, kura sastāvdaļa var būt kvalifikācijas darba izstrādāšana un aizstāvēšana."
6. Papildināt 59. panta pirmās daļas 4. punktu ar "c" apakšpunktu šādā redakcijā:
"c) astotā līmeņa profesionālo kvalifikāciju, par ko tiek izsniegts profesionālās kvalifikācijas diploms."
7. Izslēgt 82. pantu.
8. Papildināt 87. panta pirmo daļu ar teikumu šādā redakcijā:
"Akadēmiskā personāla reģistrā iekļautos datus apstrādā, lai:
1) nodrošinātu Augstskolu likuma prasību izpildi un pārraudzību augstskolās;
2) veiktu akadēmiskā personāla uzskaiti, kas nepieciešama, lai veidotu statistiku augstākās izglītības politikas plānošanai, īstenošanai, kvalitātes uzraudzībai un novērtēšanai;
3) informētu sabiedrību par personām, kuras ieņem akadēmiskos amatus augstskolās, un par personām, kuras nodarbinātas augstskolās kā viesprofesori, asociētie viesprofesori, viesdocenti, vieslektori, viesasistenti, vadošie viespētnieki un viespētnieki."

